《范蜀公挽诗》
宋代·李廌

嗣皇思故老，趣诏侍筵经。
驷马空频驾，高鸿本自冥。
苍生虽绝望，盛德愈流馨。
出处俱全节，辉光并日星。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。